Trenčín 4. januára (TASR) - Trenčianska polícia dnes odvolala pátranie po nezvestnej 17-ročnej Kataríne Oravcovej z Kostolnej - Záriečia. TASR dnes o tom informovala hovorkyňa Krajského riaditeľstva policajného zboru Katarína Hlaváčová.
"Katarína sa dnes vrátila z Viedne, kde sa zdržiavala počas nezvestnosti. Domov ju priviezli rodičia," uviedla Hlaváčová.
Mladá žena bola nezvestná od piatka 21. decembra, keď odišla z miesta trvalého bydliska a viac nedala o sebe svojim príbuzným žiadnu správu.